Page:Three Scotch songs.pdf/2





Donald Caird's come again;

Donald Caird's come again;

Tell the news in burgh and glen,

Donald Caird‘s come again.

Donald Caird can lilt and sing:

Blythely dance the Highland fling.

Drink till the gudeman be blind;

Fleech till the gudewife be kind;—

Hoop a leglin, cloot a pan,

Crack a pow wi‘ ony man;

Tell the news in burgh and glen,

Donald Caird's come again.

Donald Caird can wire a maukin,

Kens the wiles o’ dun deer staukin;

Leisters kipper; makes a shift

To shoot a muirfowl in the drift,

Water bailiffs, rangers, keepers,

He can wauk when you are sleepers

Not for bountith or reward

Dare you mill wi‘ Donald Caird.